钦定古今图书集成/明伦汇编/氏族典/第084卷 > 胡颖
## 钦定古今图书集成/明伦汇编/氏族典/第084卷 > 胡颖

按《宋史胡颖传》：“颖字叔献，潭州湘潭人。父𤩰。颖自幼
风神秀异，机警不常，中童子科。绍定三年，赵范讨李
全，檄颖入幕。后全败，遣颖献俘于朝，以赏补官。五年登进士第，即授京秩，历官知平江府兼浙西提点刑
狱，移湖南兼提举常平，即家置司。性不喜邪佞，尤恶
言神异。以枢密都承旨为广东经略安抚使，移节广”
西，寻迁京湖总领财赋。咸淳间卒，赠四官。颖为人正
直刚果，博学彊记，吐辞成文，书判下笔千言，援据经
史，切当事情，仓卒之际，对偶皆精。临政善断，不畏彊
御。